Участва в Руско-турската война (1877-1878) като ординарец на главнокомандващия Николай Николаевич. Отличава се в боевете за Русе и Никопол, при превземането на Ловеч на 22 август 1877 г. и третата атака на Плевен. За боя при Ловеч е награден със златно оръжие „За храброст“, а за третата атака на Плевен - с орден „Свети Владимир“ IV степен с мечове и бант (1877, 1878). Назначен е за флигел-адютант с повишение във военно звание капитан (1878). Завършва войната като командир на 4-та батарея на лейбгвардейската Конноартилерийска бригада.